Rīga 2022. gada 30. septembrī

**LĒMUMS Nr. 51/1-1**

**Par sabiedriskā** **pasūtījuma plāna vadlīniju "Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2023. gadam" apstiprināšanu**

Pamatojoties uz Sabiedrisko elektronisko plašsaziņas līdzekļu pārvaldības likuma (turpmāk SEPLPL) 10.pantā noteikto sabiedriskā pasūtījuma izstrādes un uzraudzības kārtību, un 11.pantā paredzēto sabiedriskā pasūtījuma gada plāna izstrādes, plāna satura un īstenošanas kārtību, VSIA “Latvijas Televīzija” (turpmāk – LTV) un VSIA “Latvijas Radio” (turpmāk – LR) apstiprinātajām vidēja termiņa darbības stratēģijām 2019.-2022.gadam (lēmuma pieņemšanas brīdī notiek darbs pie stratēģiju aktualizēšanas, pievienojot stratēģiju periodam vēl vienu gadu),

Sabiedrisko elektronisko plašsaziņas līdzekļu padome (turpmāk – Padome)

**nolemj**:

1. Apstiprināt sabiedriskā pasūtījuma plāna vadlīnijas "Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2023. gadam" (turpmāk – Sabiedriskā pasūtījuma plāna vadlīnijas) šim lēmumam pievienotajā redakcijā.
2. Informēt par šo lēmumu LTV un LR, un uzdot iesniegt sabiedriskā pasūtījuma plānu 2023.gadam atbilstoši nolikumā “Sabiedriskā pasūtījuma izstrādes, uzskaites un izpildes uzraudzības kārtības nolikums” noteiktajam.
3. Atbildīgie Padomes locekļi par šī lēmuma izpildes kontroli ir Sanita Upleja-Jegermane un Jānis Eglītis.

Lēmums (bez pielikumiem) sagatavots elektroniski uz 1 (vienas) lapas.

*Pielikumā:*

1. *Sabiedriskā pasūtījuma plāna vadlīnijas "Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2023. gadam" uz 30 (trīsdesmit) lapām.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU